ایران-ین پایتاختی تهران-دا بیر کلینیک ده گاز سیزماسی نتیجه‌سینده باش وئرن پارتلاییش دا 19 نفر حیاتینی ایتیریب.
ایرانین رسمی آژانسی "ایرنا"-نین وئردیگی خبره گؤره، شعریعتی جاده سینده کی بیر کلینیک ده باش وئرن پارتلاییش نتیجه‌سینده 19 نفر اؤلوب، 6 نفر یارالانیب.
حیاتینی ایتیرن‌لردن 15-نین قادین اولدوغو بیلدیریلیب.
تهران ساووجیسی علی القاصی مهر دؤولت تلویزیونونا بیلدیریب کی، پارتلاییش کلینیکین عملیات بؤلمه‌سینده یئرلشن اوچ اکسیژن کپسولوندان باش وئریب.
دیگر طرف‌دن پارتلاییش سببیله اطراف‌داکی بینا‌لارین شوشه‌لری سینیب. حادثه‌دن سونرا شعریعتی جاده سی یول حرکتینه باغلانیب و اراضییه چوخلو سایدا تهلوکه‌سیزلیک قوه‌سی جلب اولونوب و گئنیش میقیاسلی تهلوکه‌سیزلیک تدبیرلری گؤرولوب.
